CELEX: 62021CN0741
Language: et
Date: 2021-12-01 00:00:00
Title: Kohtuasi C-741/21: Eelotsusetaotlus, mille on esitanud Landgericht Saarbrücken (Saksamaa) 1. detsembril 2021 – GP versus juris GmbH

14.3.2022   
            
            
               ET
            
            
               Euroopa Liidu Teataja
            
            
               C 119/19
            
         
      Eelotsusetaotlus, mille on esitanud Landgericht Saarbrücken (Saksamaa) 1. detsembril 2021 – GP versus juris GmbH
      (Kohtuasi C-741/21)
      (2022/C 119/26)
      Kohtumenetluse keel: saksa
      
         Eelotsusetaotluse esitanud kohus
      
      Landgericht Saarbrücken
      
         Põhikohtuasja pooled
      
      
         Hageja: GP
      
         Kostja: juris GmbH
      
         Eelotsuse küsimused
      
      
                  1.
               
               
                  Kas isikuandmete kaitse üldmääruse (1) artikli 82 lõikes 1 sisalduvat mõistet „mittemateriaalne kahju“ tuleb põhjendust 85 ja põhjenduse 146 kolmandat lauset silmas pidades tõlgendada nii, et see hõlmab kaitstud õiguspositsiooni mis tahes rikkumist, olenemata rikkumise muudest tagajärgedest ja olulisusest?
               
            
                  2.
               
               
                  Kas kooskõlas isikuandmete kaitse üldmääruse artikli 82 lõikega 3 on vastutus kahjuhüvitise eest välistatud seetõttu, et konkreetsel juhul põhjustas rikkumise isikuandmete kaitse üldmääruse artiklis 29 viidatud volitatud isiku inimlik eksimus?
               
            
                  3.
               
               
                  Kas mittemateriaalse kahju eest ette nähtud hüvitise suuruse määramisel on lubatud või nõutav lähtuda isikuandmete kaitse üldmääruse artiklis 83, eelkõige artikli 83 lõikes 2 ja lõikes 5 nimetatud kriteeriumidest?
               
            
                  4.
               
               
                  Kas iga rikkumise eest tuleb määrata eraldi kahjuhüvitis või määratakse mitme – vähemasti mitme samalaadse – rikkumise eest üks koguhüvitis, mida ei arvutata üksikute summade liitmise teel, vaid mis põhineb rikkumiste hindamisel kogumina?
               
            
         (1)  Euroopa Parlamendi ja nõukogu 27. aprilli 2016. aasta määrus (EL) 2016/679 füüsiliste isikute kaitse kohta isikuandmete töötlemisel ja selliste andmete vaba liikumise ning direktiivi 95/46/EÜ kehtetuks tunnistamise kohta (isikuandmete kaitse üldmäärus) (ELT 2016, L 119, lk 1).